SUOMEN FAARAOKOIRAT JA IBIZANPODENCOT RY

VUODEN KASVATTAJA

VUODEN JALOSTUSKOIRA

FAARAOKOIRA | LK IBIZANPODENCO | KK IBIZANPODENCO

* Kilpailu käydään kalenterivuosittain.
* SFK järjestää vuoden kasvattaja ja vuoden jalostuskoira –kilpailut roduittain kaikille näyttelyihin, ratajuoksuihin ja/tai maastojuoksuihin osallistuneiden faaraokoirien ja ibizanpodencojen kasvattajille ja vanhemmille.
* Vuoden kasvattaja -palkinnot jaetaan parhaille SFK:n jäsenkasvattajille. Jäsenmaksu tulee olla maksettu kuluvan vuoden kesäkuun loppuun mennessä. Kaikkien kennelnimen omistajien tulee olla SFK:n jäseniä. Jäsenyys ja omistajuus tarkastetaan 30.6 + 3 pankkipäivää
* Vuoden jalostuskoira -palkinto jaetaan parhaalle SFK:n jäsenen omistamalle koiralle. Jäsenmaksu tulee olla maksettu kuluvan vuoden kesäkuun loppuun mennessä. Kaikkien koiran omistajien tulee olla SFK:n jäseniä. Jäsenyys ja omistajuus tarkastetaan 30.6 + 3 pankkipäivää
* Vuoden kasvattaja ja vuoden jalostuskoira -listat julkaistaan kerhon lehdessä ja verkkosivuilla vuosittain.

Valokuvat julkaistaan minimissään kunkin sarjan voittajasta.

Vuoden koirat palkitaan yhdistyksen yleiskokouksessa.

* Pistelaskusta ja sääntömuutosehdotuksista huolehtivat SFK:n näyttely- ja koetoimikunnat. SFK:n hallitus vahvistaa tulokset ja sääntömuutokset.

**Vuoden kasvattaja**

Kasvattajan pisteet vuoden kasvattaja –kilpailussa muodostuvat kasvattien vuoden näyttelykoira, vuoden maastojuoksija ja vuoden ratajuoksija –kilpailuissa saavuttamien pisteiden summana niin, että kustakin kilpailusta kasvattajan korkeintaan viiden (5) parhaan kasvatin saavuttamat pisteet lasketaan yhteen.

**Vuoden jalostukoira**

Jalostuskoiran pisteet vuoden jalostuskoira -kilpailussa muodostuvat sen jälkeläisten vuoden näyttelykoira, vuoden maastojuoksija ja vuoden ratajuoksija –kilpailuissa saavuttamien pisteiden summana niin, että kustakin kilpailusta uroksen korkeintaan viiden (5) parhaan jälkeläisen saavuttamat pisteet lasketaan yhteen.

Mikäli voittavalla sijalla on tasapisteissä kaksi tai useampia kasvattajia/jalostuskoiria, sija jaetaan.

Suomen Faaraokoirat ja Ibizanpodencot ry:n hallitus pidättää oikeuden tarvittaviin muutoksiin vuosittain.